CELEX: 62010TA0554
Language: sk
Date: 2015-04-22 00:00:00
Title: Vec T-554/10: Rozsudok Všeobecného súdu z 22. apríla 2015 – Evropaïki Dynamiki/Frontex („Verejné zákazky na poskytovanie služieb — Verejné obstarávanie — Počítačové služby, počítačové vybavenie a programové licencie — Odmietnutie ponuky uchádzača — Povinnosť odôvodnenia — Kritériá výberu a hodnotenia ponúk — Zjavne nesprávne posúdenie — Mimozmluvná zodpovednosť“)

8.6.2015   
            
            
               SK
            
            
               Úradný vestník Európskej únie
            
            
               C 190/8
            
         Rozsudok Všeobecného súdu z 22. apríla 2015 – Evropaïki Dynamiki/Frontex
   (Vec T-554/10) (1)
   
   ((„Verejné zákazky na poskytovanie služieb - Verejné obstarávanie - Počítačové služby, počítačové vybavenie a programové licencie - Odmietnutie ponuky uchádzača - Povinnosť odôvodnenia - Kritériá výberu a hodnotenia ponúk - Zjavne nesprávne posúdenie - Mimozmluvná zodpovednosť“))
   (2015/C 190/09)
   Jazyk konania: angličtina
   
      Účastníci konania
   
   
      Žalobkyňa: Evropaïki Dynamiki – Proigmena Systimata Tilepikoinonion Pliroforikis kai Tilematikis AE (Atény, Grécko) (v zastúpení: N. Korogiannakis a M. Dermitzakis, avocats)
   
      Žalovaná: Európska agentúra pre riadenie operačnej spolupráce na vonkajších hraniciach členských štátov Európskej únie (Frontex) (v zastúpení: S. Vuorensola a H. Caniard, splnomocnení zástupcovia, za právnej pomoci J. Stuyck a A.-M. Vandromme, avocats)
   
      Predmet veci
   
   Po prvé, návrh na zrušenie rozhodnutia o odmietnutí ponúk žalobkyne podaných v rámci verejného obstarávania Frontex/OP/87/2010 týkajúceho sa rámcovej zmluvy na „Služby IKT“ v oblasti technológií pre správu a zabezpečenie informácií (Ú. v. EÚ 2010/S 66-098323) a v rámci verejného obstarávania Frontex/OP/98/2010 týkajúceho sa veľkého pilotného projektu Eurosur v oblasti koordinácie informačných a komunikačných technológií (Ú. v. EÚ 2010/S 90-134098), ako aj všetkých s tým spojených rozhodnutí, vrátane rozhodnutia o pridelení zákazky iným uchádzačom, a po druhé, návrh na náhradu škody smerujúci k náhrade škody údajne spôsobenej pridelením zákaziek týmto uchádzačom
   
      Výrok rozsudku
   
   
               1.
            
            
               Rozhodnutie Európskej agentúry pre riadenie operačnej spolupráce na vonkajších hraniciach členských štátov Európskej únie (Frontex) z 18. októbra 2010 o odmietnutí ponuky podanej spoločnosťou Evropaïki Dynamiki – Proigmena Systimata Tilepikoinonion Pliroforikis kai Tilematikis AE v rámci verejného obstarávania 2010/S 66-098323 týkajúceho sa časti zákazky č. 1 (informačné systémy) na poskytovanie služieb v oblasti počítačových služieb, počítačového vybavenia a programových licencií, sa zrušuje.
            
         
               2.
            
            
               Rozhodnutie Frontex z 18. októbra 2010 o odmietnutí ponuky podanej spoločnosťou Evropaïki Dynamiki – Proigmena Systimata Tilepikoinonion Pliroforikis kai Tilematikis AE v rámci verejného obstarávania 2010/S 66-098323 týkajúceho sa časti zákazky č. 6 (systémy správy podnikového obsahu) na poskytovanie služieb v oblasti počítačových služieb, počítačového vybavenia a programových licencií, sa zrušuje.
            
         
               3.
            
            
               V zostávajúcej časti sa žaloba zamieta.
            
         
               4.
            
            
               Spoločnosť Evropaïki Dynamiki – Proigmena Systimata Tilepikoinonion Pliroforikis kai Tilematikis AE znáša 50 % vlastných trov konania a je povinná nahradiť 50 % trov konania, ktoré vznikli agentúre Frontex, pričom agentúra Frontex znáša 50 % vlastných trov konania a je povinná nahradiť 50 % trov konania, ktoré vznikli spoločnosti Evropaïki Dynamiki – Proigmena Systimata Tilepikoinonion Pliroforikis kai Tilematikis.
            
         
      (1)  Ú. v. EÚ C 30, 29.1.2011.